Nəsə baş verir (film, 1998)

**Nəsə baş verir** () — rejissor Karan Coharın filmi.

## Məzmun
Rahul və Anceli Sent-Havye kollecinin tələbələridirlər. Rahul məktəb müdirinin qızı Tinaya vurulur. Tina Ancelinin tam əksidir. Rahul get-gedə Tinanın qəlbini ələ alır. Elə həmin vaxt Anceli də Rahula aşiq olduğunu hiss edir. Bir gün Anceli bütün cəsarətini toplayaraq bu sevgisini Rahula etiraf edir. Lakin Anceli sözünü deməmişdən qabaq Rahul Tinaya aşiq olduğunu deyir. Bundan sonra Ancelinin bütün ümidləri qırılır. Ertəsi gün Anceli ani bir qərarla bu böyük "məğlubiyyətini" unutmaq üçün məktəbi tərk edir və ailəsinin yanına dönür.

Tina və Rahul evlənirlər və bir qızları olur. Adını Anceli qoyurlar. Tina bu doğumdan sonra vəfat edir. Ölümündən əvvəl Tina 8 məktub yazmışdı. Bu məktubları Rahulun anasına verib tapşırmışdı ki, Ancelinin hər ad günündə birini ona versin.

Səkkiz il keçir. Anceli 8-ci və sonuncu məktubu oxuyur. Bu məktubda anası Anceliyə onun adaşı Anceli Şarma haqqında danışır. Rahul Tinanın ölümündən sonra bir daha evlənməyib. Kiçik Ancelinin anaya olan ehtiyacını isə təkcə Anceli Şarma əvəz eləyə bilər. "Kiçik" Anceli inanır ki, nə vaxtsa "böyük" Anceli atasını xoşbəxt edə bilər. Buna görə də atasının əsl məhəbbətini – Anceli Şarmanı axtarmağa qərar verir. Bu işi həyata keçirmək üçün nənə və babasından kömək istəyir.

Bu üçlük Anceli Şarmanın ünvanını və telefon nömrəsini öyrənmək üçün Rüfət Binin evinə gedirlər. Ancaq Rüfət Bin onlara gecikdiklərini və Ancelinin başqa birisilə nişanlandığını deyir. Bunu eşidən kiçik Anceli məyus olur və elə orada Allaha dua edir. Ancelinin duaları qəbul olunur. Elə bu zaman telefon zəng çalır. Ancelinin toyunun vaxtı dəyişdirilmişdir.

Kiçik Anceli Anceli Şarmaya zəng edir və təsadüfən Simladakı yay düşərgəsində köməkçi kimi çalışdığını öyrənir. Kiçik Anceli atasından bu düşərgəyə getmək üçün icazə istəyir, fəqət bu icazəni ala bilmir. İş belə olduqda Anceli və nənəsi o düşərgəyə Rahuldan gizlin gedirlər. Onlar Anceli Şarmanı görürlər. Bir axşam böyük Anceli televizorda təsadüfən Rahulu görür. Həmin proqramda Rahulun qızı Ancelinin Simlada bir düşərgədə olduğunu söyləməsilə böyük Anceli adaşı kiçik Ancelinin Rahulun qızı olduğunu başa düşür.

Anceli və nənəsi Rahulla Ancelinin yenidən qovuşması üçün Rahula bir oyun hazırlayırlar. Rahul Anceliyə qarşı keçmiş duyğularının canlandığını hiss edir. Lakin hər şey Ancelinin nişanlısı Amanın həmin düşərgəyə gəlməsilə dəyişir.

Amma sonda Aman öz səadətindən geri çəkilir və bunun nəticəsində Anceli Rahulla qovuşur. Film Rahul və Ancelinin evlənməsi ilə sona çatır.

## Mükafatlar
### "Filmfare" mükafatları:
:Ən yaxşı film – Yaş Cohar
:Ən yaxşı rejissor – Karan Cohar
:Ən yaxşı kişi rolu – Şahrux Xan
:Ən yaxşı qadın rolu – Kacol
:Ən yaxşı ikinci dərəcəli kişi rolu – Salman Xan
:Ən yaxşı ikinci dərəcəli qadın rolu – Rani Mukherci 
:Ən yaxşı ssenari – Karan Cohar

### "Zee Cine" mükafatları:
:Ən yaxşı kişi rolu – Şahrux Xan
:Ən yaxşı qadın rolu – Kacol
:Ən yaxşı ikinci dərəcəli qadın rolu – Rani Mukherci

## Filmin heyəti

### Film üzərində işləyənlər
:**Ssenari müəllifi :** Karan Cohar
:**Rejissor :** Karan Cohar
:**Operatorlar :** Santoş Tundyail 
:**Bəstəkarlar :** Catin Pandit, Lalit Pandit
:**Prodüserlər :** Hiroo Cohar, Yaş Cohar

### Rollarda

## Xarici keçidlər
* 
* "Həyatda hər şey olur" filminin rəsmi saytı
* Miral Sattar. Best of Bollywood. Five Essential Bollywood Movies to Netflix.  // Time. Wednesday, Oct. 27, 2010.